28.2.2023
EL
Επίσημη Εφημερίδα της Ευρωπαϊκής Ένωσης
C 75/161
1.16.
Η ΕΟΚΕ εκφράζει την ανησυχία της γιατί, γενικά, οι εθνικές κανονιστικές ρυθμίσεις επιτρέπουν τη χρήση μολυσμένων αποβλήτων κάτω από τους δρόμους (που έχουν μολυνθεί από παλιά πίσσα, PCB, PCP, αμίαντο, παλαιό ορυκτό μαλλί έως ένα ορισμένο ποσοστό)· ή τοποθετούνται σε ειδικούς χώρους υγειονομικής ταφής.
Τα απόβλητα κατασκευών και κατεδαφίσεων αντιπροσωπεύουν περισσότερο από το ένα τρίτο του συνόλου των αποβλήτων στην ΕΕ (2).
Υπάρχουν ορισμένοι τομείς όπου υπάρχουν διαφορετικές αντικρουόμενες ανησυχίες, για παράδειγμα, εάν το υπέδαφος στην κατασκευή οδών και άλλων υποδομών δεν χρησιμοποιείται ως μεγάλος χώρος εναπόθεσης απορριμμάτων οικοδομών.
1.17.
Η ΕΟΚΕ εκφράζει την ανησυχία της για το γεγονός ότι η προετοιμασία για επαναχρησιμοποίηση, ανακατασκευή και ανακύκλωση απαιτεί σχεδιασμό, διευκόλυνση του διαχωρισμού των κατασκευαστικών στοιχείων και των υλικών κατά τη φάση της ανακύκλωσης και αποφυγή αναμεμειγμένων ή σύνθετων υλικών και ότι όλα αυτά θα εκθέσουν μαζικά τους εργαζομένους σε αυτές τις ουσίες.
Ο EU-OSHA ενθαρρύνει τις εταιρείες που έχουν προτείνει καινοτόμες λύσεις σε τέτοια προβλήματα, για παράδειγμα, «Αφαίρεση των επικίνδυνων διαλυτών από την ανάλυση των υλικών που έχουν ανακτηθεί στον τομέα της κατασκευής και επισκευής δρόμων».
Αυτός είναι ο λόγος για τον οποίο η ΕΟΚΕ θεωρεί ότι αυτές οι βασικές πτυχές της ασφάλειας και της υγείας στην εργασία πρέπει να ληφθούν υπόψη στον νέο κανονισμό.
Η ΕΟΚΕ πιστεύει ότι πρέπει να διασφαλιστούν όχι μόνο η απασχόληση και η οικονομική πρόοδος, αλλά και κοινωνικοοικονομικές και περιβαλλοντικές βελτιώσεις με βάση τις αρχές της εταιρικής κοινωνικής ευθύνης και τον σχετικό κανονισμό.
1.18.
Η ΕΟΚΕ θεωρεί ότι η πρόταση πρέπει να αναθεωρηθεί σημαντικά προκειμένου να επιτευχθούν οι κύριοι στόχοι της.
2.
Γενικές παρατηρήσεις 2.1.
Η έκθεση εφαρμογής της Επιτροπής του 2016 σχετικά με τον ΚΔΠ εντόπισε ορισμένες ελλείψεις στην εφαρμογή του.
Η αξιολόγηση του ΚΔΠ, οι γνωμοδοτήσεις της πλατφόρμας REFIT και οι παρατηρήσεις των κρατών μελών και των ενδιαφερόμενων μερών επισήμαναν σαφώς τις ελλείψεις του πλαισίου, οι οποίες παρεμποδίζουν τη λειτουργία της ενιαίας αγοράς δομικών προϊόντων και, ως εκ τούτου, δεν επιτυγχάνουν τους στόχους του ΚΔΠ.
2.2.
Η ανακοίνωση για την Ευρωπαϊκή Πράσινη Συμφωνία (3), το σχέδιο δράσης για την κυκλική οικονομία και η ανακοίνωση για το κύμα ανακαινίσεων (4) τόνισαν τον ρόλο του ΚΔΠ στο πλαίσιο των προσπαθειών για αποδοτικά ως προς την κατανάλωση ενέργειας και πόρων κτίρια και ανακαινίσεις, καθώς και για την αντιμετώπιση της βιωσιμότητας των δομικών προϊόντων και της μετάβασης προς μια κυκλική οικονομία.
Η πρόταση αναθεώρησης της οδηγίας για την ενεργειακή απόδοση των κτιρίων (5) επεσήμανε τη σημασία των εκπομπών αερίων του θερμοκηπίου από τον κύκλο ζωής των κτιρίων και των δομικών υλικών, για τον υπολογισμό του δυναμικού υπερθέρμανσης του πλανήτη των νέων κτιρίων μετά το 2030.
2.3.
Η δασική στρατηγική της ΕΕ και η ανακοίνωση με θέμα τους βιώσιμους κύκλους άνθρακα (6) εξήγγειλαν, στο πλαίσιο της αναθεώρησης του κανονισμού για τα δομικά προϊόντα, την ανάπτυξη μεθοδολογίας και άρτιου και διαφανούς προτύπου για την ποσοτικοποίηση των κλιματικών οφελών των δομικών προϊόντων και της δέσμευσης και χρήσης του άνθρακα.
2.4.
Τόσο το Ευρωπαϊκό Κοινοβούλιο όσο και το Συμβούλιο ζήτησαν την ανάληψη δράσης για την τόνωση της κυκλικότητας των δομικών προϊόντων, την αντιμετώπιση των φραγμών στην ενιαία αγορά δομικών προϊόντων και τη συμβολή στην επίτευξη των στόχων της Ευρωπαϊκής Πράσινης Συμφωνίας και του σχεδίου δράσης για την κυκλική οικονομία.
2.5.
Οι δύο γενικοί στόχοι της επανεξέτασης του ΚΔΠ είναι 1) η επίτευξη μιας εύρυθμης ενιαίας αγοράς δομικών προϊόντων και 2) η συμβολή στην επίτευξη των στόχων της πράσινης και της ψηφιακής μετάβασης, ιδίως της σύγχρονης, αποδοτικής αγοράς στη χρήση των πόρων και του ανταγωνισμού.
2.6.
Ο ΚΔΠ περιορίζει σημαντικά τις δυνατότητες του τομέα να δηλώνει, με συνεπή και εναρμονισμένο τρόπο, τις επιδόσεις των προϊόντων του και να διαφοροποιεί τα προϊόντα όσον αφορά τις επιδόσεις σε σχέση με το κλίμα, το περιβάλλον και τη βιωσιμότητα.
Περιορίζει επίσης σημαντικά τις δυνατότητες των κρατών μελών να καθορίζουν τις εθνικές απαιτήσεις για τα κτίρια ή να συμπεριλαμβάνουν στις δημόσιες συμβάσεις κριτήρια σχετικά με τους στόχους βιωσιμότητας, χωρίς να θέτουν σε κίνδυνο τη λειτουργία της ενιαίας αγοράς.
(2) (3) (4) (5) (6)
https://ec.europa.eu/environment/topics/waste-and-recycling/construction-and-demolition-waste_en COM(2019) 640 final.
COM(2020) 662 final.
COM(2021) 802 final.
COM(2021) 800 final.